Sag vedrørende ophævelse af fælles forældremyndighed og spørgsmål om samvær
Ret: Retten i Viborg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

RETTEN I VIBORG
DOM

afsagt den 11. februar 2022

Sagen er behandlet for lukkede døre.

Sag BS-17195/2021-VIB

Mor
(beskikket advokat Karen Marie Jespersen)

mod

Far
(beskikket advokat Marita Susanna Hinge)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 3. maj 2021.

Mor har fremsat følgende påstande:

Forældremyndighed:
Den fælles forældremyndighed over fællesbarnet Barn, født Dato 2019,
ophæves og tillægges Mor.

Samvær:
Der fastsættes pt. ikke samvær mellem Barn, født Dato 2019, og sagsøgte
Far, jf. forældreansvarslo-vens § 4 a.



2

Far har fremsat følgende påstande:

Forældremyndighed:
Frifindelse, således at der fortsat skal være fælles forældremyndighed over
Barn, født Dato 2019 .

Samvær ved bopæl hos sagsøger:
Sagsøgte, Far, skal have samvær med Barn, født Dato 2019, som følger:

Optrapningssamvær
De første 2 måneder efter Familierettens dom:
Fredag i lige uger fra kl. 14:00-15:00, og
onsdag i ulige uger fra kl. 14:00-15:00.

2 måneder efter Familierettens dom:
Fredag i lige uger fra kl. 14:00-16:00, og
onsdag i ulige uger fra kl. 14:00-16:00.

4 måneder efter Familierettens dom:
Fredag i lige uger fra kl. 13:00-16:00.
Onsdag i ulige uger fra kl. 13:00-16:00.

6 måneder efter Familierettens dom:
Lørdag i lige uger fra kl. 10:00-16:00.
Onsdag i ulige uger fra kl. 13:00-16:00.

8 måneder efter Familierettens dom:
Lørdag i lige uger fra kl. 10:00-16:00.
Søndag i lige uger fra kl. 10:00-16:00

10 måneder efter Familierettens dom:
Lørdag i lige uger fra kl. 10:00 til søndag i lige uger kl. 10:00

12 måneder efter Familierettens dom og fremefter:
Fredag eftermiddag i lige uger med afhentning i daginstitution til søndag i
lige uger kl. 16:00.

Bortfald
Det løbende samvær bortfalder helt, hvis samværet helt eller bare delvist
ligger i en forælders ferie med fællesbarnet i skoleferierne.
Bopælsforælderen kan i den forbindelse maks. holde 6 ugers ferie på et
kalenderår indenfor skolernes ferieperioder med det resultat, at det løbende
samvær bortfalder.



3

Erstatningssamvær
Automatisk erstatningssamvær:
Ved aflysning af løbende samvær, hvor aflysningen ikke er begrundet i
samværsforælderens forhold, har samværsforælderen ret til automatisk
erstat-ningssamvær på samme dag og i samme tidsramme i den
efterfølgende uge (set ift. det aflyste samvær). Samværsforælderen skal
hurtigst muligt - efter at have modtaget oplysning om at samværet er aflyst –
meddele bopælsforælderen, at denne ønsker at benytte sig af retten til
erstatningssamvær. Ellers bortfalder retten hertil.

Andet
Ferier defineres af den skole, som det individuelle barn er indskrevet på. Er
et barn endnu ikke skoleaktivt, så defineres ferier af den til enhver tid
gældende distriktsskole.

Når samværet er fuldt optrappet, kan sagsøgte ansøge Familieretshuset om
fast-sættelse af ferie- og helligdagssamvær.

Transport
Transport er et fælles forældreansvar. Medmindre parterne bliver enige om
an-det, så foregår afhentning/udlevering til samvær og aflevering efter endt
samvær foran Barns daginstitution.

Oplysningerne i sagen
Dommen indeholder ikke en fuldstændig sagsfremstilling, jf. retsplejelovens
§ 218 a.

Parterne har fælles forældremyndighed over Barn.

Barn har bopæl hos Mor.

Familieretten har indhentet en udtalelse fra Barns vuggestue.

Begge parter har fri proces under sagen.

Forklaringer
Mor og Far har afgivet forkla-ring.

Forklaringerne er gengivet i retsbogen af 12. januar 2022.

Familierettens begrundelse og resultat
Det følger af forældreansvarslovens § 4 a, stk. 1, at såfremt en part er idømt
ubetinget fængselsstraf for blandt andet straffelovens § 245 om grov vold,
kan



4

der ikke, medmindre det er bedst for barnet, træffes afgørelse om, at parten
har del i forældremyndigheden over barnet, at barnet har bopæl hos parten,
eller at barnet har samvær eller anden kontakt med parten.

Det kan efter sagens oplysninger og parternes forklaringer lægges til grund,
at Far blev idømt 6 måneders fængelsstraf for grov vold begået mod Mor i
september 2020. Endvidere kan det lægges til grund, at Far har flere
straffedomme bag sig, og at politiet senest i 2021 har registrerede
oplysninger om ham.

Efter karakteren og grovheden af den vold, som Far er fundet skyldig i, og
som han har begået over for Mor, sammenholdt med parternes forklaringer
om deres konfliktfyldte forhold, her-under at der ikke har været noget
samarbejde om Barn siden parternes sam-livsophævelse, og at Far ikke har
set Barn siden da, finder familieretten, at det ikke vil være det bedste for
Barn, at Far har del i forældremyndigheden eller har samvær.

På den baggrund tages Mors påstande til følge.

Familieretten henviser til forældreansvarslovens § 4 a, stk. 1, § 11 og § 21.

THI KENDES FOR RET:

Den fælles forældremyndighed ophæves, og Mor skal have
forældremyndigheden alene over Barn, født Dato 2019.

Der fastsættes ikke samvær mellem Barn og Far.

Ingen af parterne betaler sagsomkostninger til den anden part eller til
statskas-sen.